సత్యం సుందరం

సత్యం సుందరం 2024లో విడుదలైన సినిమా. 2డి ఎంటర్‌టైన్‌మెంట్ బ్యానర్‌పై సూర్య, జ్యోతిక నిర్మించిన ఈ సినిమాకు సి. ప్రేమ్ కుమార్ దర్శకత్వం వహించాడు. కార్తి, అరవింద్ స్వామి, కిరణ్‌,  శ్రీదివ్య, జయ ప్రకాశ్‌ ప్రధాన పాత్రల్లో నటించిన ఈ సినిమా టీజర్‌ను సెప్టెంబర్ 13న, ట్రైలర్‌ను సెప్టెంబర్ 23న విడుదల చేయగా, తమిళంలో ‘మెయ్యళగన్‌’ పేరుతో సెప్టెంబర్ 27 విడుదల కాగా, తెలుగులో 'సత్యం సుందరం’ పేరుతో సెప్టెంబర్ 28న విడుదలైంది.
నటీనటులు
కార్తి
అరవింద్ స్వామి
 రాజ్‌కిరణ్ 
శ్రీదివ్య
జయ ప్రకాశ్‌
 స్వాతి కొండే 
 దేవదర్శిని
 శ్రీరంజని
 ఇళవరసు
 కరుణాకరన్
 రాయచల్ రబెక్కా
 మెర్కు తోడార్చి మలై ఆంటోనీ
 రాజ్ కుమార్
 ఇందుమతి మణికందన్
 క్వీన్ సంయుక్త
 కాయల్ సుబ్రమణి
 అశోక్ పాండియన్
 తమిళమణి.డి

సాంకేతిక నిపుణులు
బ్యానర్: 2డి ఎంటర్‌టైన్‌మెంట్  
నిర్మాత: సూర్య, జ్యోతిక
కథ, స్క్రీన్‌ప్లే, దర్శకత్వం: సి. ప్రేమ్ కుమార్ 
సంగీతం: గోవింద్ వసంత
సినిమాటోగ్రఫీ: మహేందిరన్ జయరాజు 
 ఎడిటర్: ఆర్.గోవిందరాజ్ 
 ఆర్ట్: అయ్యప్పన్  

సత్యం సుందరం చిత్రానికి తమిళ చిత్రం Meiyazhagan మూలం: తమిళ చిత్రం, తెలుగు డబ్బింగ్ “ సత్యం, సుందరం” పేరుతో విడుదల అయింది. తమిళనటులు జ్యోతిక, సూర్య దంపతులు చిత్రం నిర్మాతలు. దర్శకులు: ప్రేమకుమార్, 2024లో విడుదల అయిన సినిమా. తెలుగు వెర్షన్ కూడా విడుదల అయి, ఇప్పుడు ఓటిపిలో లభిస్తున్నాయి. సినిమాలో ప్రథాన పాత్రను అరవిందస్వామి, అపరిచిత బంధువుగా కార్తి నటించారు .

Meiyazhagan అంటే తమిళంలో ప్రేమాస్పడుడు, గొప్ప వ్యక్తీత్వం ఉన్న మనిషి వంటి అర్థాలున్నాయి. కథానాయకుడు ఆరుళ్ ఎప్పుడో వదిలిపెట్టిన సొంత వూరు సమీపంలోని నీడమంగళంలో బంధువుల పెళ్ళికి వెళతాడు. బస్సులో కండక్టర్ తాను ఆరుళ్ తండ్రిగారి వద్ద విద్యార్థినని పరిచయం చేసుకుని, రైల్వే గేటువద్ద దిగితే పెళ్లిమండపం దగ్గరకు నడచివెళ్ళవచ్చని అంటాడు.

పెళ్ళిమంటపంవద్ద ఒక యువకుడు ఆరుళ్ ను బావ అని సంబోధిస్తూ సాదరంగా ఆహ్వానించి కుటుంబంతో రాకుండా ఒంటరిగా వచ్చినందుకు కొంచం బాధపడి, పెళ్ళిమండపంలోకి వెంటపెట్టుకుని వెళతాడు.

అక్కడ తనకు వరసయిన మధ్యవయసు మహిళ, పెళ్ళికూతురు తల్లి కనపడుతుంది. ఇద్దరూ గతాన్ని గుర్తుచేసుకొంతారు, ఆరుళ్ పల్లెటూరి పిల్ల అని ఆమెను చేసుకోకపోవడం, ఆమె భర్త తాగుడుకు బానిస కావడం అన్నీ ఆమె గుర్తుచేసి, సకుటుంబంగా రానందుకు బాధపడుతుంది.

ఆ అపరిచిత యువ బంధువు తన ఫోను నంబరు అడిగినపుడు అరుళ్ కావాలనే అతనికి తప్పు నంబరు చెబుతాడు. అతనేదో న్యూసెన్సు అనే అభిప్రాయంతో. ఆ అపరిచిత వ్యక్తి 'బావా' అని తనను ఆత్మీయంగా పిలుస్తూ, తన వెంట ఉండి, తన అవసరాలన్నీ చూస్త్తు ఉంటాడు. చదివింపులయి, భోజనాలు ముగిసిన తర్వాత ఆరుళ్ తాను వెళ్ళిపోతానని బస్సుకోసం రోడ్డు మీదికి వెళతాడు. చివరి బస్సు వెళ్ళిపోయిందని, తెల్లవారే బస్సని తెలుస్తుంది. తను కావాలనే బస్సు టైం తప్పుగా చెప్పానని, ఆరాత్రి ఉండి తెల్లావారి వెళ్ళమని ఆ అపరిచిత బంధువు చెబుతాడు. ఆరుళ్ ఎక్కడయినా లాడ్జి చూడమంటాడు, ఆరుళ్ కు ఆ గదులేవీ నచ్చవు. అపరిచిత బంధువు ఆరుళ్ ను తన వెంటపెట్టుకుని ఇంటికి తీసుకొని వెళతాడు. ఆ అపరిచిత బంధువు భార్య గర్భవతి అని తెలుస్తుంది. తనకు ఆడ బిడ్డ, లేదా మగ పిల్లవాడు ఎవరు పుట్టినా అరులుజ్హ అనే పేరు పెట్టుకొంటానని అన్నపుడు అతని నిసర్గ ప్రేమకు ఆరుళ్ చలించిపోతాడు. ఆ కుటుంబం తనను అంత ఆదరంగా చూస్తున్నా, ఆ అపరిచిత బంధువు తనకు ఏమవుతాడో, అతని పేరు ఏమిటో తల ఎంత బద్దలుకోట్టుకున్నా అరుళ్ కు గుర్తుకు రాదు. బంధుత్వం ఏమిటో తెలియదు. అడగడానికి ఆభిజాత్యం అడ్డు వస్తుంది. ఇద్దరూ కలిసి పొలాలలో ఆ రాత్రివేళ తిరుగుతారు. అపరిచిత బంధువు వేసవి సెలవుల్లో తమ పల్లెలో ఇద్దరూ కలిసి తిరిగిన అనుభవాలు చెప్తూ వుంటాడు, పెరట్లో కట్టివేసి ఉన్న ఎద్దును చూపించి నపుడు ఆ మూగజీవి తన యజమానిపట్ల చూపిన ప్రేమకు ఆరుళ్ మనసు చలించి పోతుంది. ఇంటి పెరట్లోకి వెళ్లి మద్యం సేవిస్తారు ఇద్దరూ, అక్కడ పాములు తిరుగుతూ ఉంటాయి జాగ్రత్త అని హెచ్చరిస్తుంది అపరిచిత బంధువు భార్య, నిజంగానే అక్కడ ఒక నాగు సంచరిస్తూ ఉంటుంది. అది మన జోలికి రాదు అని అతను అరుళ్ కు ధైర్యం చెబుతాడు. కాని ఆరుళ్ కు ఆతను తనకు ఎలా బంధువో మాత్రం గుర్తుకు రాదు. ఆ రాత్రి పడుకోబోయేముందు, “బావ మీరు వేళ్ళే ముందు మా అందరిని పేరు పేరున ఆశీర్వదించి వెళ్ళండి” అని అడుగుతాడు అరుళ్ ను ఆ అపరిచిత బంధువు. విశ్రాంతిగా పడుకుని తెల్లవారి పెళ్ళికి పోదామని అపరిచిత బంధువు ఇంటికి తీసుకొని వెళతాడు. తనమీద అంత ఆదరం, ప్రేమ చూపిస్తున్న ఆ అపరిచిత వ్యక్తి పేరుకూడా తనకు తెలియక పోవడం ఘోరం అనిపిస్తుంది. మొహం చెల్లక, బాగా వేకువనే అందరూ నిద్రలో ఉన్న సమయంలో ఆరుళ్ ఆ ఇంట్లోంచి బయటపడి తొలి బస్సు పట్టుకొని మద్రాసు వెళ్ళిపోతాడు.

జరిగినదంతా భార్యకు, పదహారేళ్ళ కుమార్తెకు వివరిస్తాడు. తనకు తెలియకుండా ఆ అపరిచిత బంధువు తన జోబీలో ఫోను నంబరు రాసి పెట్టిన కాగితం ఆతని కూతురు తీసి ఇస్తుంది. ఫోన్ చేసి పశ్చాత్తాపంతో అతనికి జరిగిన విషయం గుర్తు చేస్తాడు. ఆ వ్యక్తి బాల్యంలో చుట్టపు చూపుగా వేసవిలో తమ ఊరికి వచ్చినపుడు జరిగిన విషయాలు గుర్తుకు తెస్తాడు, అన్నీ గుర్తొస్తాయి కానీ అతని పేరుమాత్రం గుర్తు రాదు, చివరకు తన నిక్ నేమ్ పోటాటో అని చెప్పగానే అతనిపేరు, చుట్టరికం ..అన్నీ గుర్తొస్తాయి, తనే అతనికి ఆ పేరుపెట్టింది. మరురోజే ఆరుళ్ నీడ మంగళం వెళ్లి అతని ఇంటి తలుపు తడతాడు, ఎన్నిసార్లు తట్టినా తలుపు తీయరు. అతని అసలు పేరు పెట్టి పిలవగానే ఆ అపరిచిత బంధువు తలుపు తెరిచి ఆదరంగా ఆలింగనం చేసుకుంటాడు.

బంధుత్వాలు, స్నేహాలు అన్నీ ఈ యాంత్రిక యుగంలో వ్యాపారదృష్టితో చూస్తున్నవేళ,, ఒకనాటి స్వచ్ఛమైన ఆత్మీయతలు, అభిమానాలను ఈ సినిమా గుర్తుచేస్తుంది. ఇద్దరు పురుష పాత్రలతో కథానాయిక, నాయకుడు అనే ప్రణాళిక లేకుండా ఆద్యంతం కథ ఆసక్తికరంగా నడిపించాడు దర్శకుడు.

మూలాలు

వర్గం:2024 తెలుగు సినిమాలు